CELEX: 32015R0937
Language: bg
Date: 2015-06-09 00:00:00
Title: Регламент (ЕС) 2015/937 на Европейския парламент и на Съвета от 9 юни 2015 година за отмяна на Регламент (ЕИО) № 3030/93 на Съвета относно общите правила за внос на някои текстилни продукти с произход от трети страни

25.6.2015   
            
            
               BG
            
            
               Официален вестник на Европейския съюз
            
            
               L 160/55
            
         РЕГЛАМЕНТ (ЕС) 2015/937 НА ЕВРОПЕЙСКИЯ ПАРЛАМЕНТ И НА СЪВЕТА
   от 9 юни 2015 година
   за отмяна на Регламент (ЕИО) № 3030/93 на Съвета относно общите правила за внос на някои текстилни продукти с произход от трети страни
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 207, параграф 2 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   в съответствие с обикновената законодателна процедура (1),
   като имат предвид, че:
   
               (1)
            
            
               Регламент (ЕИО) № 3030/93 на Съвета (2) влезе в сила на 9 ноември 1993 г. и се прилага от 1 януари 1993 г.
            
         
               (2)
            
            
               На 22 август 2012 г. Руската федерация се присъедини към Световната търговска организация. Вследствие на това Република Сърбия остана последната държава, с която Европейският съюз има двустранно споразумение за търговия с текстилни продукти.
            
         
               (3)
            
            
               На 29 април 2008 г. беше подписано Споразумението за стабилизиране и асоцииране между Европейските общности и техните държави-членки от една страна, и Сърбия, от друга страна (3). То влезе в сила на 1 септември 2013 г.
            
         
               (4)
            
            
               На 1 февруари 2010 г. влезе в сила Временното споразумение за търговия и свързани с търговията въпроси между Европейската общност, от една страна, и Република Сърбия, от друга страна (4). От тази дата Регламент (ЕИО) № 3030/93 вече не се прилага по отношение на вноса от Сърбия.
            
         
               (5)
            
            
               Срокът на действие на дял I от Регламент (ЕО) № 427/2003 на Съвета (5) изтече на 11 декември 2013 г. Следователно възможността за налагане на защитни мерки по този механизъм е изтекла.
            
         
               (6)
            
            
               Поради съображения за правна сигурност Регламент (ЕИО) № 3030/93 на Съвета следва да бъде отменен,
            
         ПРИЕХА НАСТОЯЩИЯ РЕГЛАМЕНТ:
   Член 1
   Регламент (ЕИО) № 3030/93 се отменя.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Страсбург на 9 юни 2015 година.
      
         
            За Европейския парламент
         
         
            Председател
         
         M. SCHULZ
      
      
         
            За Съвета
         
         
            Председател
         
         Z. KALNIŅA-LUKAŠEVICA
      
   
   
      (1)  Позиция на Европейския парламент от 29 април 2015 г. (все още непубликувана в Официален вестник) и решение на Съвета от 28 май 2015 г.
   
      (2)  Регламент (ЕИО) № 3030/93 на Съвета от 12 октомври 1993 г. относно общите правила за внос на някои текстилни продукти с произход от трети страни (ОВ L 275, 8.11.1993 г., стр. 1).
   
      (3)  ОВ L 278, 18.10.2013 г., стр. 16.
   
      (4)  ОВ L 28, 30.1.2010 г., стр. 2.
   
      (5)  Регламент (ЕО) № 427/2003 на Съвета от 3 март 2003 г. относно временен защитен механизъм по отношение на вноса на някои продукти с произход от Народна република Китай и за изменение на Регламент (ЕО) № 519/94 относно общите правила за внос от някои трети страни (ОВ L 65, 8.3.2003 г., стр. 1).